Document ID: 32012D0008

РЕШЕНИЕ НА СЪВЕТА
от 14 декември 2011 година
за определяне на позицията, която да бъде взета от Европейския съюз в рамките на Министерската конференция на Световната търговска организация по отношение на искането за освобождаване от задължения с цел предоставяне на преференциално третиране на услуги и доставчици на услуги от най-слабо развитите държави
(2012/8/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 91, член 100 и член 207, параграф 4, първа алинея във връзка с член 218, параграф 9 от него,
като взе предвид предложението на Европейската комисия,
като има предвид, че:
(1)
В член IX от Маракешкото споразумение за създаване на Световната търговска организация (СТО) се установяват процедурите за освобождаване от задължения по многостранните търговски споразумения, изложени в приложение 1А, 1Б или 1В към посоченото споразумение, и приложенията към тях.
(2)
Постъпило е искане за освобождаване от задължения, според което членовете на СТО ще могат да предоставят преференциално третиране на услуги и доставчици на услуги от най-слабо развитите държави, без да предоставят същото третиране на подобни услуги и доставчици на услуги от всички останали членове на СТО, чрез допускане по изключение на дерогация от задължението по член II, алинея 1 от Общото споразумение за търговията с услуги.
(3)
В интерес на Европейския съюз е да подкрепи искането за освобождаване от задължения и по този начин да приключи частта от преговорите относно услугите по Програмата за развитие от Доха, която е от особен интерес за най-слабо развитите държави членове,
ПРИЕ НАСТОЯЩОТО РЕШЕНИЕ:
Член 1
Позицията на Съюза в рамките на Министерската конференция на СТО е да подкрепи искането по член IX, алинея 3 от Маракешкото споразумение за създаване на Световната търговска организация за освобождаване от задължения, даващо възможност на членовете на СТО да предоставят преференциално третиране на услуги и доставчици на услуги от най-слабо развитите държави.
Член 2
Настоящото решение влиза в сила в деня на приемането му.
Съставено в Женева на 14 декември 2011 година.

Labels: 13
3
19